*Projekts*

LATVIJAS REPUBLIKAS MINISTRU KABINETS

2015. gada \_\_. \_\_\_ Noteikumi Nr. \_\_

Rīgā (prot. Nr. \_\_ \_\_. §)

**Grozījumi Ministru kabineta 2015. gada 6. janvāra noteikumos Nr. 5 „Kārtība, kādā reģistrē personas, kurām izmaksāti uzturlīdzekļi no Uzturlīdzekļu garantiju fonda, un parādniekus”**

Izdoti saskaņā ar

Uzturlīdzekļu garantiju fonda likuma
4. panta pirmās daļas 3. punktu,

[5. panta](http://likumi.lv/ta/id/90435-uzturlidzeklu-garantiju-fonda-likums#p5) pirmās daļas 4. punktu, 5.1 panta trešo daļu un
Bērnu tiesību aizsardzības likuma 65.3 panta 2. punktu

1. Izdarīt Ministru kabineta 2015. gada 6. janvāra noteikumos Nr. 5 „Kārtība, kādā reģistrē personas, kurām izmaksāti uzturlīdzekļi no Uzturlīdzekļu garantiju fonda, un parādniekus” (Latvijas Vēstnesis, 2015, 4. nr.) šādus grozījumus:

1.1. izteikt noteikumu nosaukumu šādā redakcijā:

„**Noteikumi par Uzturlīdzekļu garantiju fonda iesniedzēju un parādnieku reģistru**”;

1.2. izteikt norādi, uz kāda likuma pamata noteikumi izdoti, šādā redakcijā:

„Izdoti saskaņā ar Uzturlīdzekļu garantiju fonda likuma 4. panta pirmās daļas 3. punktu, 5. panta pirmās daļas 4.  punktu, 5.1 panta trešo daļu un Bērnu tiesību aizsardzības likuma 65.3 panta 2. punktu”;

1.3. izteikt 1. punktu šādā redakcijā:

„1. Noteikumi nosaka kārtību, kādā:

1.1. reģistrē personas, kurām izmaksāti uzturlīdzekļi no Uzturlīdzekļu garantiju fonda (turpmāk – fonds), un parādniekus;

1.2. izsniedz ziņas par šo noteikumu 1.1. apakšpunktā minētajām personām un šo ziņu apjomu;

1.3. publisko un dzēš ziņas par parādnieku.”;

1.4. papildināt noteikumus ar 7.1–7.5 punktu šādā redakcijā:

„7.1 Ja iesniedzējs ir piekritis parādnieka ziņu publiskošanai, fonda administrācija pārbauda:

7.1.1. vai ir parāds;

7.1.2. vai parādnieks nav persona ar invaliditāti;

7.1.3. vai no parādnieka nav saņemti dokumenti, kas apliecina, ka parādnieks ir persona, kas pārejošas darbnespējas dēļ nestrādā ilgāk kā sešus mēnešus gadījumos, kad darbnespēja ir nepārtraukta, vai vienu gadu triju gadu periodā gadījumos, kad darbnespēja atkārtojas ar pārtraukumiem;

7.1.4. vai no valsts vai pašvaldību iestādēm nav saņemta informācija, ka ziņu publicēšana kaitē bērna interesēm.

7.2 Fonda administrācija publisko ziņas par parādnieku ne vēlāk kā 10 darbdienu laikā pēc tam, kad fonda administrācija pieņēmusi lēmumu par uzturlīdzekļu izmaksu un saņēmusi iesniedzēja piekrišanu ziņu publiskošanai un konstatējusi, ka nepastāv Uzturlīdzekļu garantiju fonda likumā minētie šķēršļi ziņu publiskošanai.

7.3 Fonda administrācija mājaslapā publicētās ziņas dzēš, ja:

7.3.1. no valsts vai pašvaldību iestādēm ir saņemta informācija, ka ziņu publicēšana kaitē bērna interesēm;

7.3.2. iesniedzējs atsaucis piekrišanu ziņu publiskošanai;

7.3.3. parādnieks kļuvis par personu ar invaliditāti;

7.3.4. parādnieks iesniedzis dokumentus, kas apliecina, ka pārejošas darbnespējas dēļ nestrādā ilgāk kā sešus mēnešus gadījumos, kad darbnespēja ir nepārtraukta, vai vienu gadu triju gadu periodā gadījumos, kad darbnespēja atkārtojas ar pārtraukumiem;

7.3.5. tiesu izpildītājs informējis, ka parādnieks sācis veikt uzturlīdzekļu maksājumus tiesu izpildītāja depozīta kontā un tie nodrošina normatīvajos aktos noteikto minimālo apmēru;

7.3.6. iestājies vismaz viens no Uzturlīdzekļu garantiju fonda likuma 10. panta pirmajā daļā minētajiem apstākļiem.

7.4 Fonda administrācija šo noteikumu 7.12. un 7.33. apakšpunktā minēto informāciju saņem no attiecīgās valsts informācijas sistēmas.

7.5 Fonda administrācijas mājaslapā publiskotās ziņas par parādnieku aktualizē ne retāk kā reizi trijās darbdienās.”

2. Noteikumi stājas spēkā 2015. gada 1. jūlijā.

Ministru prezidente Laimdota Straujuma

Tieslietu ministrs Dzintars Rasnačs

Iesniedzējs:

tieslietu ministrs Dzintars Rasnačs

21.05.2015. 16:53

499

S.Šube

67036838, Sindija.sube@tm.gov.lv